 Proza - : - Concediu la munte - i de mihai nedelcu : - Concediu la munte - i de mihai nedelcu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Fa... (Poezie) > Posta... (Proza) > inmormanta... (Proza) > Nora, soacra... (Proza) > seful meu ... (Proza) > Fenomenul... (Proza) > Marea... (Proza) > Romanii... (Proza) > Romania la... (Proza) > Fenomenul... (Proza) > Scrisoarea... (Proza) > Cu tata ... (Proza) > sedinta... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14025593 index.html' > Vizionari: 1712 > Concediu la munte - i proza [ ] Cu o luna jumatate inainte - - - - - - - - - - - - - - - - - - - - - - - - - de mihai nedelcu [pieijdi ] 2013-03-07 | | 23 iunie, in sfarsit scolarii iau vacanta! Sotia mea Pusa, profesoara de felul ei, ma suna disperata: - Hai omule cu masina, ce faci? Desi sunt constient ca orice tentativa de a clarifica situatia ma va umple de ridicol, tot nu ma pot abtine: - De ce? - Of, cum de ce? Toata clasa mi-a adus flori, am 23 de buchete, 4 ghivece si un butoi cu palmier. Hai odata! in fiecare vara e la fel. Parintii, exaltati de temperaturile ridicate, cheltuiesc o suma egala cu salariul ei pe doua luni, pe cele mai complexe si originale aranjamente florale. Anul trecut un obraznic de copil a crezut ca se va razbuna pentru nota scazuta la purtare, oferindu-i un buchet bogat de ceapa verde asortat cu ridichi si patrunjel. A ramas complet descumpanit de lipsa oricarei reactii. Ca norocu’ ca odata adus acasa, buchetul a incaput pe mana mea, iar eu l-am apreciat cum se cuvine, laolalta cu niste branza si cateva snitele. Dar asta a fost doar o fericita exceptie de la regula, in restul timpului primim oferte generoase de colaborare din partea florariei din cartier, am umplut sufrageria si dormitorul de la bloc cu orhidee, bambusi, ficusi, cactusi si un bananier, asa ca in prezent ne ducem traiul intr-o atmosfera de padure ecuatoriala, iar maceta nu-mi lipseste de langa pat. Uneori, in puterea noptii ni se pare ca auzim ceva furisandu-se printre frunze, fenomen care ne-a cimentat si mai mult casnicia. Adormim imbratisati dand vina pe rabufniri subite de pasiune sau pe cele doua broaste testoase care, din ani in pasti, evadeaza din acvariu. in acele rare momente depun oua sub calorifer sau se catara pe plante unde raman incremenite ca stramosii lor acum milioane de ani, dezgustate de toate incercarile noastre puerile de a imblanzi natura: o canapea, un televizor, o masa... Mai devreme sau mai tarziu toate vor fi inghitite de ofrandele elevilor coplesiti de insolatie si recunostinta la finalul anului scolar. Odata ajunsi cu florile acasa, umplem balconul de ghivece, scapam unul de la etajul trei, noroc ca sotia administratorului de bloc s-a tras la vreme, cainele a fost mai putin norocos, ne certam cateva minute, apoi urcam la etajul cinci si asternem trei buchete somptuoase pe presul vecinilor urmariti de nesansa. Cu speranta ca fiecare om este capabil de iertare, ne potolim treptat entuziasmul distructiv, ne linistim, ne relaxam, picotim, doborati atat de greutatile zilei cat si de parfumul naucitor al crinilor. Pusa se prelinge intr-o letargie binemeritata, in timp ce eu, cu pupilele dilatate si cu o batista pe fata, sa ma apere de polen, vegetez la calculator, fascinat la culme de ferestrele colorate care-mi apar pe ecran. Brusc e langa mine, cu ochii mariti de o revelatie inspaimantatoare. - tucu! Noi unde mergem vara asta in concediu? Ma trezesc intr-o secunda, elimin screen-saver-ul dintr-o miscare si ma prefac foarte concentrat la desktop. intrebarea pare banala, dar si cea mai puternica furtuna este anuntata de o simpla adiere. Cum, in mod exceptional, nimic genial nu-mi strabate creierul, raspund cu voce tremurata: - La Padis, nu?... Padisul! Parcul natural din inima muntilor Apuseni, "diamantul coroanei, cu trecerile sale surprinzatoare de la sesuri inalte si domoale la chei adanci, de la rauri cristaline ce sclipesc sub soare la rauri intunecate ce curg pe sub pamant, iesind la zi prin incredibile izbucuri." (Varga Alfonz, Ghid Turistic - Zona Padis din Muntii Bihor, editia a 4-a imbunatatita, 2009). Vad dezamagirea crescand pe fata iubitei mele sotii. - Numai Padis? E bai, e bai mare. Sa ma explic. si anul trecut tot acolo am fost, "Repetitio Est Mater Studiorum", in plus Padisul este convenabil ca pret, aproape de orasul in care salasluim, ofera trasee spectaculoase, verdeata, racoare, aer!, si nu-i asa?, este convenabil ca pret. Lumina existentei mele pacatoase ma intelege perfect, departe de ea "Repetitio Est Mater Taedium", dar "Numai Padis!", e putin, meschin, "cheap-os". Vacanta elevilor are aproape doua luni, ce ne facem atata timp, stam in casa, ne uitam unul la altul? Ma duc repede in baie sa ma privesc in oglinda. Trebuie sa recunosc ca uneori are argumente solide. Atunci, unde sa mergem? - La mare? Pe data am viziunea litoralului romanesc. Miile de valuri spargandu-se vijelioase, unul dupa altul, imense, teribile si necrutatoare, invadand plaja, valuri de conationali cu milioane de doze de bere, strigand la concurenta cu pescarusii, urechind copiii, lafaindu-se pe manele si gunoaie, batem din palme, burta inainte, unduim pectoralii lasati de grasime, slapul sus, hopa!, hai ca iara ne distram si petrecem pan’ la zi... - Ah nu! Nu la noi. Ce-ar fi o vacanta in strainatate? Ceva mi se strange in regiunea stomacului, apoi urca ca o gheara in zona inimii, palpitatii, respiratie sacadata, ametesc. Fac semn ca n-am aer. Sotia stie ca o vorba calda face mai mult decat o cutie de medicamente. - Ce naiba ai? Dai in infarct? La 33 de ani? Printre horcaituri incerc sa-mi exprim mica problema: - Banii...stii...nu prea avem... Din greseala in greseala. - Dar cand e vorba de schi-ul tau, atunci banii nu mai sunt o problema, asa-i? M-a prins! Anual facem iarna o escapada in strainatate. Asta sa stiu de bine ca ma imprumut, lucrez la negru, imi escrochez prietenii, vand saltele la vecini, fur portofelul bunicii!, dar la un schi in Austria tot mergem. Problema este ca ea nu schiaza si atunci...dar asta e alta poveste. Sau roman. Depun armele. - Unde vrei? - Pai, o colega a fost in Croatia acum o luna. A zis ca e superb si foarte ieftin. Hai sa cautam o cazare. "...superb si foarte ieftin...", naivitate dementa, se trezesc unii sa vorbeasca cand nu-i intreaba nimeni. Cu mana tremuranda pe mouse am cautat doua zile si cea mai mare parte din noaptea intermediara. Nu am gasit nimic, dar am descoperit doar acum si spre rusinea noastra, ca foarte multa lume merge in Croatia si aproape toti isi rezerva cazarea de prin iarna. Cum or face nu stiu! Afara viscolul troieneste nametii, iar ei in loc sa sara cu lopata ca sa-si salveze accesul la proprietate, masina sau postasul, navigheaza pe internet in cautare de apartament cu doua camere si bucatarie, vedere la plaja, sub 200 euro pe 7 zile, ca peste jumatate de an (de parca ai vreo garantie ca mai traiesti pana maine la -25 de grade) sa se duca-n...statiunea aia cu nume vulgar. in final, Pusa a cedat, dar nu inainte de a pune mana pe o carte groasa, (eu m-am concentrat la ceva pierdut pe sub birou), si de a jura, fluturand in aer dictionarul tehnic englez-roman, ca imediat ce vede ingalbenind frunza codrului, va face asa o rezervare de sa ne pomeneasca urmasii urmasilor nostri si ai croatilor deopotriva, proprietari nemernici de pensiuni! si imediat cartea ii pica din mana: "ca n-am facut rau la NiMEEENi!...." iesind de sub birou, am incercat sa-mi mangai sotia. Cu vorba, ca pana la atingeri va mai trece o vreme. - Lasa ca oricum nu puteam merge, eu mai am de lucru, week-end-ul viitor avem o nunta, apoi suntem invitati la mama vreo trei zile, apoi la maica-ta vreo cinci... Acum bocesc si eu, si asa adormim la extremitatile patului, spate-n spate, fiecare strangand o pernita la piept. Dimineata, ma trezeste o voce pierita: - Macar fa de-acum rezervarea la Padis, sa nu ramanem si fara asta. Usor de zis. Sigur ca am pierdut numarul de telefon, ca in fiecare concediu. Anul acesta am transferat numerele de pe un telefon vechi pe unul nou. ala vechi era asa de dereglat, incat imi apela de la sine cunoscutii in toiul noptii si le punea muzica de "asteptare". asta nou m-a costat doar 5 lei si un abonament la internet de 8 euro luna timp de 4 ani, o afacere foarte buna mi-a spus domnisoara si eu o aprobam fericit ca un labrador, salivand la touchscreen-ul din vitrina. Pe parcursul transferului mi s-au sters toate numerele cu exceptia celor de la politie, banca si o baba de la parter. Deci care-i numarul de la pensiune? Caut pe internet (de pe ecranul telefonului cat o cutie de chibrituri, ca daca tot platesc!) dar nu stiu ce caut. Parca pe cabanier il chema iancu. in doar 0.12 secunde, Google-ul imi gaseste 2.358.211 pagini. Foarte util. il caut pe harta, Google Earth, gasesc o poza cu cabana, iata si numele cabanei, Bingo, il caut dupa asta si-i gasesc firma, inregistrata in Oradea, sediu, CUi, cifra de afaceri, fii atenta ce prost i-a mers anul trecut, sau nu-si declara venitul?, hop si un numar de telefon. Sun, raspunde fiul, care doarme la ora 7.30 dimineata. Cam lenes individul, asta ma ingrijoreaza, doar vom sta la parintii lui. imi da totusi numarul lui taticu. Domnul iancu imi raspunde la a cincilea apel, se preface foarte bine ca-si aduce aminte de mine, gresind doar putin la semnalmente. - Dar sigur ca va stiu, domnul voinic, chel, cu tatuaje, cum sa nu...Nu-mi mai aduceti niste gloante pentru vanatoare?. in fine, reusesc sa obtin o rezervare pe data de 12. Dupa ce inchid imi amintesc ca nu m-a intrebat in ce luna. il sun din nou si clarific chestiunea: 15 august, pe 12 zile. Bun. - Am reusit iubire! Avem cazare! Are cateodata o privire care ma pune pe ganduri. Oi fi gresit si eu pe undeva? imi intoarce spatele si se culca la loc. Astfel a fost depasita marea criza a verii 2012. in urma ei si in asteptarea marii "inaltari" la munte, zilele verii, resemnate si caniculare s-au scurs una dupa alta sub privirile nepasatoare si reci ale broastelor testoase. | index 'pageview'); 